Document ID: 32005D0156

ODLOČBA KOMISIJE
z dne 18. februarja 2005
o spremembi Odločbe 1999/710/ES glede vključitve obratov v Bolgariji v začasne sezname obratov tretjih držav, iz katerih države članice dovolijo uvoz mletega mesa in mesnih pripravkov
(notificirana pod dokumentarno številko K(2005) 364)
(Besedilo velja za EGP)
(2005/156/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(4) Odločbe,
ob upoštevanju naslednjega:
(1)
Začasni seznami obratov tretjih držav, iz katerih države članice dovolijo uvoz mletega mesa in mesnih pripravkov, so bili sestavljeni z Odločbo Komisije 1999/710/ES z dne 15. oktobra 1999 (2).
(2)
Bolgarija je poslala seznam obratov, ki proizvajajo mleto meso in mesne pripravke ter za katere je pristojni organ predložil zadovoljiva zagotovila za skladnost obratov s predpisi Skupnosti.
(3)
Te obrate je treba vključiti v sezname, sestavljene z Odločbo 1999/710/ES.
(4)
Ker še niso bili opravljeni inšpekcijski pregledi na kraju samem, uvozi iz teh obratov niso upravičeni do zmanjšanih fizičnih pregledov v skladu s členom 10 Direktive Sveta 97/78/ES (3).
(5)
Odločbo 1999/710/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Priloga k Odločbi 1999/710/ES se spremeni v skladu s Prilogo k tej odločbi.
Člen 2
Ta odločba se uporablja od 3. marca 2005.
Člen 3
Ta odločba je naslovljena na države članice.
V Bruslju, 18. februarja 2005

Labels: 3
17
18